**ΣΧΕΔΙΟ ΜΑΘΗΜΑΤΟΣ  
(στάδιο εκμάθησης)**

|  |  |  |
| --- | --- | --- |
| **Πλαίσιο Μαθήματος** | | |
| **Αξία:** | **Υπευθυνότητα** | |
| **Χώρος:** | **Τουαλέτα** | |
| **Κοινωνική Δεξιότητα:** | «Πλένω τα χέρια μου»  Σκοπός του μαθήματος είναι ο/η μαθητής/τρια:   * Να **ονομάζει** τα βασικά βήματα της κοινωνικής δεξιότητας: «Πλένω τα χέρια μου»:  1. Αποφεύγω να αγγίζω τα αντικείμενα άλλων ατόμων (συμμαθητών, δασκάλων, προσωπικού του σχολείου) 2. Πλένω τακτικά τα χέρια μου (π.χ. πριν το φαγητό, μετά την τουαλέτα, όταν φταρνιστώ, βήχω ή φυσώ τη μύτη μου) 3. Πάντα πλένω τα χέρια μου πριν από κάθε γεύμα, κατά τη διάρκεια του διαλείμματος, ακολουθώντας τα ακόλουθα βήματα:  * Βρέχω τα χέρια μου με νερό * Βάζω σαπούνι στην παλάμη του χεριού μου * Τρίβω καλά τα χέρια μου για τουλάχιστον 20 δευτερόλεπτα την κάθε παλάμη * Καθαρίζω το πίσω μέρος των χεριών μου, τους καρπούς μου, τα δάκτυλα μου και τα νύχια μου * Ξεπλένω τα χέρια μου καλά με νερό * Σκουπίζω τα χέρια μου με καθαρό χαρτί μιας χρήσης * Χρησιμοποιώ το χαρτί για να κλείσω τη βρύση * Πετάω το χαρτί στα σκουπίδια χωρίς να αγγίζω τον κάλαθο  1. Διατηρώ αυτή τη συνήθεια όσο είμαι στο σχολείο αλλά και έξω από αυτό (π.χ. στο σπίτι, πάρκο, βιβλιοθήκη, mall κτλ.)   **Σημείωση**: Μπορούμε να αναφερθούμε μόνο στα βήματα του σημείου 3, και να συμπεριλάβουμε τα υπόλοιπα στην παρουσίαση μας.   * Να εκτελεί τα βασικά βήματα της κοινωνικής δεξιότητας | |
| **Υλικό:** | Παρουσίαση PowerPoint, κάρτες (προαιρετικό) [κάρτα με πράσινο χρώμα √, κάρτα με κόκκινο χρώμα Χ], σύντομα βίντεο, εικόνες και φωτογραφίες | |
| **Αξιολόγηση:** | Ο/Η εκπαιδευτικός εφαρμόζει στρατηγικές γενίκευσης για να ενθαρρύνει τη διατήρηση της δεξιότητας, κατά τη διάρκεια της μέρας, σε διαφορετικούς σχολικούς χώρους με διαφορετικά άτομα και σε διαφορετικές διδακτικές περιόδους. | |
| **Διάρκεια διδασκαλίας:** | 40 λεπτά | |
| **Πορεία Διδασκαλίας** | | |
| **Αφόρμηση:**  *(αναφέρω στον/στην μαθητή/μαθήτρια την κοινωνική δεξιότητα)* | Ονομάζω την κοινωνική δεξιότητα στους μαθητές:  **«Σήμερα θα μάθουμε γιατί και πως χρειάζεται να πλένουμε τα χέρια μας για να προστατευτούμε από τον ιό COVID19 τόσο στο σχολείο όσο και έξω από αυτό.»** | |
| **Λογική και αναγκαιότητα:**  *(συζητώ από κοινού με τα παιδιά για τη λογική και την κοινωνική χρησιμότητα της δεξιότητας)* | Συζητώ με τους/τις μαθητές/τριες για την λογική και την αναγκαιότητα της κοινωνικής δεξιότητας.  **«Όλοι έχουμε ρόλο στην προστασία μας απέναντι στον ιό COVID19 έτσι ώστε να μειώσουμε και να επιβραδύνουμε την εξάπλωσή του στο σχολείο μας και στην κοινωνία ευρύτερα. Για αυτό τον λόγο, χρειάζεται να ξέρουμε γιατί και πως χρειάζεται να πλένουμε τα χέρια μας σωστά στο σχολείο (αλλά και έξω από αυτό). Έτσι μπορούμε να προστατεύσουμε τον εαυτό μας από πιθανή μόλυνση από τον κορονοϊό.»**  **«Όταν πλένουμε συχνά τα χέρια μας και λαμβάνουμε τα μέτρα υγιεινής, δείχνουμε υπευθυνότητα προς τους άλλους, αφού δεν μεταδίδουμε τα μικρόβια. Το πλύσιμο των χεριών είναι ένας απλός τρόπος πρόληψης της μετάδοσης της ασθένειας. Τι νομίζετε ότι κερδίζουμε αν πλένουμε τακτικά τα χέρια μας όταν βρισκόμαστε στο σχολείο;»**  **«Τι επιπτώσεις υπάρχουν αν δεν πλένουμε τακτικά τα χέρια μας όταν βρισκόμαστε στο σχολείο;»**  Παρέχω άμεση και συγκεκριμένη ανατροφοδότηση στις απαντήσεις των μαθητών/τριών. | |
| **Μοντελοποίηση:**  *(δείχνω τα βήματα μέσω εποπτικού και διά ζώσης)* | 1. **ΠΑΡΟΥΣΙΑΖΩ** τα βήματα της κοινωνικής δεξιότητας μέσω παρουσίασης PowerPoint   Η παρουσίαση περιλαμβάνει τα βήματα του σωστού πλυσίματος των χεριών τα οποία εξηγούνται με απλό και κατανοητό τρόπο.   1. **ΣΥΖΗΤΩ** με τους/τις μαθητές/τριες μερικά παραδείγματα και αντιπαραδείγματα της επιθυμητής συμπεριφοράς.   Παρέχω άμεση και συγκεκριμένη ανατροφοδότηση στις απαντήσεις των μαθητών/τριών. | |
| **Καθοδηγημένη εξάσκηση**  *(διόρθωση σεναρίων και υπόδυση ρόλων).*  ***Οι λανθασμένες συμπεριφορές πάντοτε παρουσιάζονται από τον εκπαιδευτικό και διορθώνονται από μαθητές/μαθήτριες****.)* | 1. **ΠΑΡΟΥΣΙΑΖΩ** δύο σύντομα βίντεο (ένα παράδειγμα και ένα αντιπαράδειγμα του κανόνα) για κατανόηση των βημάτων. Ρωτώ τους μαθητές να αναγνωρίσουν τι έκανε κάθε παιδί σε κάθε σενάριο.   Στο καλό παράδειγμα, ρωτώ τους/τις μαθητές/τριες να ανιχνεύσουν και να αναφέρουν τα βήματα της επιθυμητής συμπεριφοράς.  Στο αντιπαράδειγμα, ρωτώ τους/τις μαθητές/τριεςνα ανιχνεύσουν και να αναφέρουν τα προβλήματα ενώ τους καθοδηγώ να αναγνωρίζουν ποια βήματα δεν έγιναν σωστά και τι διαφορετικό θα μπορούσε να κάνει το παιδί.   1. **ΕΦΑΡΜΟΖΩ** τα βήματα της κοινωνικής δεξιότητας εξηγώντας τα δυνατά καθώς οι μαθητές/τριες παρακολουθούν. Δηλαδή, μιμούμαι τον μαθητή, ΔΕΙΧΝΩΝΤΑΣ και ΕΞΗΓΩΝΤΑΣ τι κάνω. 2. **ΕΞΑΣΚΟΥΜΕ** τα βήματα του κανόνα. Οι μαθητές/τριες εφαρμόζουν τα βήματα της κοινωνικής δεξιότητας. Ο/Η εκπαιδευτικός δείχνει το αντιπαράδειγμα και οι μαθητές/τριες τον/την διορθώνουν.   Παρέχω άμεση και συγκεκριμένη ανατροφοδότηση στις απαντήσεις των μαθητών/τριών. | |
| **Ανεξάρτητη εξάσκηση:**  *(παρουσιάζονται κι άλλα σενάρια. Γίνεται υπόδυση ρόλων μεταξύ μαθητών και μαθητών-εκπαιδευτικού)* | **Ανακεφαλαιώνω** τα βήματα της επιθυμητής συμπεριφοράς.  **«Σήμερα μάθαμε πώς να δείχνουμε υπευθυνότητα στο σχολείο και στην κοινωνία ευρύτερα, πλένοντας τα χέρια μας τακτικά. Έτσι προστατεύουμε τους εαυτούς μας αλλά και τους άλλους από τον ιό COVID19 και συμβάλλουμε στην μείωση της εξάπλωσης του. Ας διαβάσουμε μαζί τα βήματα που χρειάζεται να κάνουμε για να πλένουμε σωστά τα χέρια μας.»** (δείχνουμε την παρουσίαση στους/στις μαθητές/τριες και διαβάζουμε όλοι μαζί τα βήματα).  **«Από σήμερα, θα ακολουθούμε όλοι αυτά τα βήματα.»** | |
| **Γενίκευση και διατήρηση:**  *(παρέχω ευκαιρίες για κατά τη διάρκεια της μέρας για διατήρηση της δεξιότητας μέσω υπενθυμίσεων, ενεργούς επίβλεψης και θετικής ανατροφοδότησης)* | **Υπενθυμίσεις**  *(Προβλέπω σε ποια δραστηριότητα οι μαθητές/μαθήτριες θα δυσκολευτούν να εφαρμόσουν τη δεξιότητα και υπενθυμίζω τα βήματά της)* | «Σε 5 λεπτά θα βγούμε για διάλειμμα για φαγητό. Σας υπενθυμίζω πως χρειάζεται να πλένουμε τα χέρια μας σωστά, ώστε να προστατεύσουμε τον εαυτό μας και τους άλλους από τον ιό COIVD19.»  Υπενθυμίζω τον κανόνα στα παιδιά δείχνοντας το εποπτικό στο οποίο παρουσιάζονται τα βήματα. |
| **Ενεργός Επίβλεψη**  *(αφού δώσω υπενθύμιση κατά τη διάρκεια του μαθήματος κινούμαι ανάμεσα στους μαθητές/μαθήτριες, ακούω και παρακολουθώ προσεκτικά, κρατώ οπτική επαφή μαζί τους και αλληλοεπιδρώ θετικά)* | Όταν δοθούν οι οδηγίες στους/στις μαθητές/τριες, ο εκπαιδευτικός παρακολουθεί πως θα συμπεριφερθούν οι μαθητές/τριες και δίνουν θετική και άμεση ανατροφοδότηση. |
| **Ανατροφοδότηση**  *(παρέχω θετική συγκεκριμένη ανατροφοδότηση λεκτική και μη λεκτική. Όταν οι μαθητές/μαθήτριες δεν επιδείξουν την αναμενόμενη συμπεριφορά, παρέχω άμεση διορθωτική ανατροφοδότηση)* | «Μπράβο, Νικόλα! Δεν άγγιξες το φαγητό σου ώσπου και έπλυνες τα χέρια σου. Αυτό δείχνει Υπευθυνότητα!»  «Πολύ καλή δουλειά, Ελένη! Χαίρομαι που εφάρμοσες τους κανόνες υγιεινής. Φύσηξες τη μύτη σου και αμέσως ζήτησες άδεια για να πλύνεις τα χέρια σου. Με αυτό έδειξες Υπευθυνότητα.»  Είναι σημαντικό να μην προσφέρεται μόνο λεκτική ανατροφοδότηση, αλλά και μη λεκτική, όπως χαμόγελο, χειρονομία ή και συνδυασμός λεκτικής ανατροφοδότησης με υλικό ενισχυτή (συνδέεται με το ενιαίο σύστημα ενίσχυσης και επιβράβευσης της κάθε σχολικής μονάδας). |